Aralia
Aralia elata Plantae — Angiospermae Eudicotyledones  Asteridae  Ordo : Apiales  Familia : Araliaceae  Subfamilia : Aralioideae  Genus : Aralia  L.     Aralia est genus plantarum florentium familiae Araliacearum, cui sunt 68 species agnitae deciduosarum vel sempervirentium arborum, fruticum, et herbacearum plantarum perennium rhizomatosarum. Plantae huius generis in Asia et America endemicum est, nonnullis speciebus in silvis montanis inveniendis. Araliae magnitudine variant, aliis speciebus solum 50 centimetra altis, aliis arboribus usque ad 20 metra altis attingentibus. Araliae magna folia bipinnata (bis complicia) in terminis eorum caulum vel ramorum habent; folia nonnullarum specierum setis teguntur. Caules nonnullarum specierum lignosarum aculeatissimi sunt, ut insignissime in Aralia spinosa. Flores albidi vel virelli in paniculis terminantur, et fructus atropurpurei, sphaerici sicut baccae, ab avibus cupide petuntur. Species Araliae pro victu a larvis nonnullarum specierum Lepidopterorum sunt, inter quae Hemithea aestivaria. Nonnullae species, notissime Aralia cordata, edules sunt, et pro victu hominum coluntur.